CONVOCATÒRIA DE SUBVENCIONS PER A L'ORGANITZACIÓ D'ACTIVITATS DE FOMENT DE LA PARTICIPACIÓ ESTUDIANTIL PER AL CURS 2022/23 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/30612)
  + [Valencià](/va/acuerdo/30365)






Selector de idioma

Leer

* [Español](/es/acuerdo/30126)
* [Valencià](/va/acuerdo/30214)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DE SUBVENCIONS PER A L'ORGANITZACIÓ D'ACTIVITATS DE FOMENT DE LA PARTICIPACIÓ ESTUDIANTIL PER AL CURS 2022/23[Butlletí Oficial Universitat d'Alacant](/ca/Publicacion)
===================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA DE SUBVENCIONS PER A L'ORGANITZACIÓ D'ACTIVITATS DE FOMENT DE LA PARTICIPACIÓ ESTUDIANTIL PER AL CURS 2022/23

Data d'aprovació
:   13/10/2022

Data de publicació
:   18/10/2022

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/30641)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/30663)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/30886)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DE SUBVENCIONS PER A L'ORGANITZACIÓ D'ACTIVITATS DE FOMENT DE LA PARTICIPACIÓ ESTUDIANTIL PER AL CURS 2022/23&url=https://www.boua.ua.es/va/acuerdo/30942)

**Títol:** CONVOCATÒRIA DE SUBVENCIONS PER A L'ORGANITZACIÓ D'ACTIVITATS DE FOMENT DE LA PARTICIPACIÓ ESTUDIANTIL PER AL CURS 2022/23

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dijous, 13 d'octubre de 2022

CONVOCATÒRIA DE SUBVENCIONS PER A L'ORGANITZACIÓ D'ACTIVITATS DE FOMENT DE LA PARTICIPACIÓ ESTUDIANTIL PER AL CURS 2022/23

1 OBJECTE DE LES AJUDES I PROCEDIMENT DE CONCESSIÓ

La Universitat d'Alacant amb l'objectiu de promoure les activitats que tinguen com a finalitat fomentar la participació estudiantil i l'associacionisme, i complementar la formació cultural, científica i en valors dels estudiants i les estudiants, convoca ajudes per a la concessió de subvencions destinades a finançar l'organització d'activitats la realització de les quals estiga prevista entre l'1 d'octubre del 2022 i el 15 d'octubre del 2023

Mitjançant aquesta convocatòria es pretén secundar totes aquelles activitats fetes dins de l'àmbit de la Universitat d'Alacant i dirigides a la comunitat universitària, que contribuïsquen a fomentar la creació d'aquest espai de debat i creativitat, i generar coneixement al nostre voltant, possibilitar la connexió amb els valors de la igualtat, la sostenibilitat, la integració o la cooperació i, per descomptat, complir l'article 2 i el Títol III dels nostres Estatuts.

El Consell d'Estudiants tramita les subvencions per a finançar activitats i accions que fomenten la participació dels estudiants i les estudiants.

2. REQUISITS DE LES ASSOCIACIONS BENEFICIÀRIES

Podran presentar sol·licituds d'ajuda les associacions inscrites en el Registre de l'Hotel Associacions del Consell d'Estudiants i que es troben en actiu.

El registre de l'Hotel d'Associacions del Consell d'Estudiants és públic i es pot consultar en la web <https://ceua.ua.es/va/hotel/associacions-registrades-en-l-hotel-d-associacions.html>

Quedaran excloses, en tot cas, les sol·licituds d'ajuda presentades per associacions interessades que no hagueren justificat correctament una activitat ja subvencionada d'acord amb el que preveuen convocatòries de cursos anteriors.

ASSOCIACIONS ACTIVES

Seran considerades associacions actives aquelles que hagen fet almenys 2 activitats durant l'últim any obertes a estudiants i dedicades exclusivament a aquests.

Si una associació no compleix el requisit anterior haurà de sol·licitar per escrit l'aval del Consell d'Estudiants per a l'activitat o les activitats amb què pretenga concórrer al període que corresponga.

3. TIPUS DE SUBVENCIONS I QUANTITAT

El procediment d'adjudicació de les subvencions d'aquesta convocatòria es regeix pels principis següents:

1. Publicitat, transparència, concurrència i objectivitat.

2. Eficàcia en el compliment dels objectius fixats per l'administració atorgant.

3. Eficiència en l'assignació i utilització dels recursos públics.

Se subvencionaran fins a dues activitats per període a cada associació, independentment de les quantitats sol·licitades i es donaran prioritat a les sol·licituds fetes en data anterior. Excepcionalment, es podrà subvencionar una tercera activitat addicional. L'excepció serà valorada per la Comissió de Valoració.

Queden excloses d'aquesta convocatòria:

- Les sol·licituds per a l'adquisició de material inventariable, com també les despeses en restauració.

- Les sol·licituds de publicació d'activitats docents o investigadores

No seran subvencionades, i seran desestimades, totes les propostes d'activitats que se solapen o siguen anàlogues a les ja organitzades i desenvolupades per la Universitat d'Alacant des d'altres àmbits o que no estiguen dirigides majoritàriament a estudiants. Igualment seran desestimades les sol·licituds per a activitats ja subvencionades íntegrament per altres mitjans.

QUANTITAT DE LES SUBVENCIONS

La quantitat màxima per associació no podrà superar els 2.000 euros per curs acadèmic.

4. SOL·LICITUDS, LLOC I TERMINI

4.1. Termini de presentació.

El termini de presentació de sol·licituds s'iniciarà l'endemà de la publicació d'aquesta convocatòria en el BOUA i finalitzarà el 7 de juliol del 2023 inclòs.

Aquest termini es divideix en cinc períodes:

1 Des de l'endemà de la publicació en el BOUA, fins al 28 d'octubre del 2022

2 Des del 29 d'octubre del 2022 al 27 de gener del 2023

3 Des del 28 de gener al 10 de març del 2023

4 Des de l'11 de març a l'12 de maig del 2023

5 Des del 13 de maig al 7 de juliol del 2023

4.2. Procediment de presentació.

Les sol·licituds de subvencions es faran a través de la pàgina web del Consell d'Estudiants en què es publique la convocatòria, emplenant degudament el formulari disponible en <https://ceua.ua.es/va/>

Només podran presentar sol·licituds les persones que ostenten la presidència o la secretaria de l'associació.

No es podrà presentar una mateixa sol·licitud en més d'un dels períodes de resolució.

DOCUMENTACIÓ QUE CAL PRESENTAR

1. Al formulari de sol·licitud publicat en la web del Consell d'Estudiants s'adjuntaran els documents següents:

Annex I. Memòria descriptiva de l'activitat en la qual haurà de constar:

a)    Desenvolupament de l'activitat.

b)    Objectius.

c)    Relació de les persones que participaran o col·laboraran en el desenvolupament d'aquesta. S'adjuntarà, si escau, un breu curriculum vitae de les persones participants que no pertanguen a la UA per a la valoració de l'activitat proposada.

d)    Destinataris als qui va dirigida.

e)    Lloc de realització.

f)     Calendari previst per al seu desenvolupament que haurà de fer-se abans del 12 de febrer del 2023 per a les del primer període, del 2 d'abril del 2023 per al segon període, del 4 de juny del 2023 per al tercer període, 30 de juliol del 2023 per al quart període i del 15 d'octubre del 2023 per al cinquè període.

Annex II. Memòria econòmica. Es reflectiran els ingressos i les despeses previstes de l'activitat:

a)    Ingressos. Es detallaran en la memòria econòmica tots els ingressos que, pels diferents conceptes, puga generar l'activitat:

-        Inscripcions. S'hauran de reflectir els ingressos previstos per inscripcions.

-        Altres ingressos. S'hauran de reflectir els ingressos previstos procedents d'Institucions públiques o privades, així com els possibles ingressos sol·licitats en altres convocatòries de la Universitat d'Alacant.

-        En cas d'obtenir ingressos addicionals als inicialment plantejats, es podrà reduir proporcionalment la subvenció concedida.

b)    Despeses. Tenint en compte les exclusions d'aquesta convocatòria, l'associació sol·licitant haurà d'indicar el concepte o els conceptes per als quals sol·licita l'ajuda.

c)    Pressupost total de l'activitat.

Annex III. Justificació documental de l'ostentació de la presidència o la secretaria.

Haurà de ser un justificant de Junta Directiva expedit pel Registre d'Associacions de la Generalitat Valenciana. El justificant haurà de tenir una antiguitat inferior a 90 dies.

2. - En el termini de 30 dies naturals, des de la publicació de la resolució definitiva de cada període, les associacions hauran de facilitar al Consell d'Estudiants el certificat d'estar al corrent de les obligacions tributàries i amb la Hisenda Valenciana, i, en cas de tenir treballadors, certificat emès per la TGSS d'estar al corrent en les obligacions amb la Seguretat Social, com també l'imprès disponible en l'enllaç següent <https://sgeyc.ua.es/es/gestion-economica/documentos/gestadm/compras/juridicas-es-va-pdf.pdf>amb les dades de l'associació.

RELACIÓ D'ASSOCIACIONS ADMESES I EXCLOSES

En el termini de 3 dies hàbils comptadors des de la data de finalització de cadascun dels cinc períodes per a la presentació de sol·licituds es publicarà en la pàgina web del Consell d'Estudiants el llistat de sol·licituds presentades.

En aquesta publicació es relacionaran tant les sol·licituds admeses com les que els falte algun requisit corregible que, en el termini màxim de 3 dies, es podran esmenar per part de les associacions sol·licitants.

5. CRITERIS DE VALORACIÓ

1 Per a la concessió de les subvencions d'aquesta Convocatòria es tindrà present l'adequació de la proposta amb la finalitat de la convocatòria, l'interès de l'activitat, les persones destinatàries i assistents previstes, la viabilitat i la relació cost-destinatari.

2 Igualment seran prioritàries a l'efecte de la valoració, les propostes que promoguen activitats que suposen la formació en principis, valors, actituds i comportaments d'acord amb les condicions universitària i ciutadana.

3 La Comissió podrà requerir a les associacions sol·licitants tota aquella informació que crega oportuna amb la finalitat d'aclarir tots aquells aspectes de la documentació ja presentada amb anterioritat. En cap cas es podrà sol·licitar nova informació, una vegada finalitzat el termini de presentació de sol·licituds, conduent a la millora de la sol·licitud inicialment presentada, així com la presentació de qualsevol document original segons el que disposa l'article 28 de la Llei 39/2015, d'1 d'octubre, del procediment administratiu comú de les administracions públiques.

4 Criteris de valoració de sol·licituds:

Per a l'adjudicació de les subvencions, els criteris de valoració seran els següents:

a.    L'interès de l'activitat, la viabilitat i l'adequació de la proposta a l'objecte de la convocatòria. Fins a 4 punts.

b.    Les propostes que promoguen activitats que suposen la formació en principis, valors, actituds, coneixements i comportaments d'acord amb les condicions universitària i ciutadana. Fins a 3 punts.

c.    Les propostes que integren a dues, o més associacions. Fins a 4 punts.

-        Una associació = 0 punts.

-        Dos o més associacions = 1 punt.

-        Una o més associacions amb aval i certificat de col·laboració activa del Consell d'Estudiants = 4 punts.

d.    La relació de l'activitat amb la Universitat d'Alacant i la celebració en espais de la mateixa universitat. Fins a 2 punts.

e.    Innovació de la proposta. Fins a 1 punt.

S'estableix una puntuació mínima per a la concessió de les subvencions de 7 punts.

6. ÒRGAN GESTOR I COMISSIÓ DE VALORACIÓ

6.1 Òrgan Gestor

L'òrgan gestor de la convocatòria és el Consell d'Estudiants i s'encarrega de l'ordenació i la instrucció del procediment, acordarà totes les actuacions necessàries per a la determinació, el coneixement i la comprovació de les dades d'acord amb les quals ha de dictar-se resolució.

La unitat administrativa de referència serà la Secretaria Administrativa del Consell d'Estudiants, telèfon 879 49 80 02 i correu electrònic: owqo.fakvqlaxrx@bj.vm.

Quan la sol·licitud no reunisca els requisits o no s'acompanye la documentació que resulte exigible es notificarà a la persona sol·licitant la causa que impedeix la continuació del procediment, i se li requerirà perquè d'acord amb la legislació de procediment administratiu comú esmene la falta o acompanye els documents preceptius amb indicació que si així no es fera se li tindrà per desistida la petició prèvia resolució que haurà de ser dictada en els termes previstos legalment.

6.2 Comissió de Valoració:

La composició de la Comissió de Valoració és la següent:

-        La vicerectora d'Estudiants i Ocupabilitat, o persona en qui delegue, que actuarà com a presidenta.

-        El president del Consell d'Estudiants, o persona en qui delegue, que actuarà com a secretari.

Vocals:

-        El vicerector d'Estudis, Qualitat i Llengües o persona en qui delegue.

-        La secretària general o persona en qui delegue.

-        3 membres de la Comissió Permanent del Consell d'Estudiants.

La Comissió de Valoració serà l'encarregada de valorar les sol·licituds aplicant els criteris de valoració establits en el punt 5 d'aquesta convocatòria i remetre a l'òrgan gestor la proposta d'adjudicació.

7. Resolució, notificació i publicació dels resultats

Atès el principi de transparència arreplegat en la Llei 40/2015, d'1 d'octubre, de Règim Jurídic del Sector Públic, i al que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es faran en l'adreça web https://ceua.ua.es/va/, que substitueirà la notificació a les persones interessades i produirà els mateixos efectes.

El procediment de concessió de subvencions es tramitarà en règim de concurrència competitiva a partir de la publicació d'aquesta en el BOUA. A l'efecte d'aquesta convocatòria tindrà la consideració de concurrència competitiva el procediment mitjançant el qual la concessió de les subvencions es fa mitjançant la comparació de les sol·licituds presentades, amb la finalitat d'establir una prelació entre les mateixes d'acord amb els criteris de prioritat referits abans i adjudicar, amb el límit fixat en la convocatòria dins del crèdit disponible, aquelles que hagen obtingut major valoració en aplicació dels esmentats criteris anteriorment.

La proposta de concessió de subvencions serà feta per la Comissió de Valoració mitjançant resolució provisional en les dates següents:

Del 2 a l'11 de novembre, per a propostes presentades fins al 28 d'octubre del 2022.

De l'1 a l'10 de febrer, per a propostes presentades fins al 27 de gener del 2023.

Del 15 al 24 de març, per a propostes presentades fins al 10 de març del 2023.

Del 17 al 26 de maig, per a propostes presentades fins al 12 de maig del 2023.

Del 12 al 21 de juliol, per a propostes presentades fins al 7 de juliol del 2023.

La proposta de resolució provisional de les ajudes en cadascun dels cinc períodes serà publicada dins dels terminis abans citats. A partir de l'endemà de la seua publicació, les persones interessades tindran un termini de 5 dies hàbils per a la presentació de les al·legacions que creguen pertinents, davant de l'òrgan gestor.

Transcorregut el termini de reclamacions a la resolució provisional, atesa la proposta motivada de la resolució per la comissió de valoració, s'elevarà a definitiva.

8. MARC LEGAL I PRESSUPOSTARI

La convocatòria de subvencions, que serveix de base reguladora es troba recollida en la línia de subvenció 77 - Convocatòria de subvencions per a associacions estudiantils de la Universitat d'Alacant, de l'edició 2022 del Pla Estratègic de Subvencions 2021-23 de la Universitat d'Alacant.

La subvenció assignada s'ajustarà al que disposa la llei 38/2003 i en el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, Llei 1/2015, de 6 de febrer, d'hisenda pública, del sector públic instrumental i de subvencions, normativa interna de la Universitat d'Alacant i aquesta convocatòria.

La dotació màxima d'aquesta convocatòria és de 8.000 euros, que es troben consignats en el capítol IV (Centre de Despesa 6060-orgànica 53130R1882) del Consell d'Estudiants de la Universitat d'Alacant. L'execució d'aquesta dotació està supeditada a la disponibilitat de liquiditat de la Universitat d'Alacant.

La subvenció global no pot superar mai el 100% de la despesa de l'activitat.

PAGAMENT DE LES AJUDES

1. En aplicació de l'article 34 de la Llei 38/2003 de la Llei general de subvencions, abans de fer la bestreta del 50% de la subvenció, com també en el moment de transferir el restant 50% una vegada justificats les despeses, l'entitat beneficiària haurà d'acreditar que es troba al corrent de les obligacions tributàries i amb la Seguretat Social, si escau.

2. S'abonarà el 50% del total de l'ajuda en el moment de l'adjudicació i l'altre 50% en finalitzar l'activitat i prèvia justificació documental de les despeses fetes. La justificació haurà de fer-se (abans del 17 de març del 2023 per a les del primer període, del 5 de maig del 2023 per al segon període, del 7 de juliol del 2023 per al tercer període, del 29 de setembre del 2023 per al quart període i del 17 de novembre del 2023 per al cinquè període).

3. En el cas que les despeses justificades siguen inferiors a l'ajuda inicialment concedida, aquesta es limitarà a l'import efectiu i vàlidament justificat.

4. En cas de no justificació de l'ajuda concedida, la quantitat anticipada haurà de reintegrar-se. En cas que les quantitats sol·licitades per a determinats conceptes no resulten fidels a la realitat, les quantitats hauran de reintegrar-se. En qualsevol d'aquests dos casos les associacions podran ser sancionades amb no poder concórrer a futures convocatòries del Consell d'Estudiants en el termini de dos cursos acadèmics.

9. OBLIGACIÓ I JUSTIFICACIÓ DE LES ASSOCIACIONS BENEFICIÀRIES

Les beneficiàries caldrà que:

1. Estiguen al corrent de les seues obligacions envers la Universitat d'Alacant, presentant en Secretaria General la memòria econòmica i d'activitats, i també el programa per a l'any en curs o qualsevol modificació de la informació registral, segons s'estableix en el Reglament del Registre d'Associacions Universitàries de la Universitat d'Alacant aprovat en Consell de Govern de 29 de maig (BOUA 31/05/2013), i també presentar-les a la Secretaria General del Consell d'Estudiants.

2. Complisquen l'objectiu descrit en la memòria i fer l'activitat que fonamenta la concessió de les subvencions. En aquest sentit, les persones sol·licitants i les executores de l'activitat hauran de gestionar la publicitat, la reserva d'espais (aules, salons, etc.) i la sol·licitud de mitjans audiovisuals o de qualsevol altra instal·lació de la UA.

3. Justifiquen en el termini de 30 dies naturals des de la finalització de l'activitat, (en tot cas, abans del 17 de març del 2023 per a les del primer període, del 5 de maig del 2023 per al segon període, del 7 de juliol del 2023 per al tercer període, del 29 de setembre del 2023 per al quart període i del 17 de novembre del 2023 per al cinquè període) es presentarà escanejada a través de l'e-administració i dirigida al Consell d'Estudiants memòria de l'activitat feta amb un informe de les despeses, còpies de la publicitat de l'activitat amb el logotip del Consell d'Estudiants, juntament amb còpies de les factures abonades (s'haurà d'incloure un informe de cada factura amb els beneficiaris d'aquesta, quan escaiga) en les quals haurà de constar el CIF de l'Associació, el nom de l'activitat.

En aquest sentit, els sol·licitants adquireixen el compromís de realitzar l'activitat conforme als termes i condicions de la memòria presentada, per la qual cosa una vegada adjudicada l'ajuda no cabran modificacions substancials sobre el projecte inicial. Qualsevol altre tipus de modificació haurà de ser aprovada expressament.

4 Se sotmeta a les actuacions de comprovació, que caldrà que faça l'òrgan concedent, com també qualssevol altres de comprovació i control financer que puguen fer els òrgans de control competents, i aportar quanta informació li siga requerida en l'exercici de les actuacions anteriors.

5. Conserve els documents justificatius de l'aplicació dels fons rebuts, inclosos els documents electrònics, en tant puguen ser objecte de les actuacions de comprovació i control.

6. Adopte les mesures de difusió o publicitat de l'activitat que exigisca el Consell d'Estudiants, mitjançant la constància en aquesta publicitat del logotip del Consell d'Estudiants. A més, podran figurar com a "col·laboradores" les entitats que aporten finançament extern. Aquest requisit s'aplicarà a les activitats que es facen a partir de la resolució definitiva de l'ajuda concedida en aquesta convocatòria.

7. Procedisca al reintegrament dels fons percebuts en els supòsits de no complir amb les obligacions anteriors.

8. En cas de no justificar l'activitat en el termini corresponent segons aquestes bases, es penalitzarà amb no poder participar en les convocatòries següents del Consell d'Estudiants en aquest curs acadèmic i següent.

10. PROTECCIÓ DE DADES DE CARÀCTER PERSONAL

D'acord amb el que disposa la legislació vigent en matèria de protecció de dades, us comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participació en aquesta.

En el marc dels tractaments esmentats, les vostres dades no podran ser cedides, excepte obligació legal.

Us informem que podeu exercir els vostres drets en relació amb el tractament de les dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seu electrònica <https://seuelectronica.ua.es/va/index.html>.

La informació addicional i detallada sobre Protecció de Dades, els vostres drets i la Política de Privacitat de la Universitat d'Alacant, podeu consultar-la en l'enllaç següent: <https://seuelectronica.ua.es/va/privadesa.html>.

11. RECURSOS

Contra la convocatòria, les bases d'aquesta i tots els actes administratius que se'n deriven, que esgoten la via administrativa, podeu interposar recurs contenciós administratiu davant del jutjat contenciós administratiu d'Alacant que siga competent, en el termini de dos mesos comptadors a partir de l'endemà de publicar-se, d'acord amb el que estableix l'article 114 de la Llei 39/2015, d'1 d'octubre, del Procediment Administratiu Comú de les Administracions Públiques, l'article 6.4 de la llei Orgànica 6/2001, de 21 de desembre, d'Universitats i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació d'aquesta, davant de la rectora, d'acord amb el que disposa en els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directament o indirecta el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

La rectora

PD de signatura, la vicerectora d'Estudiants i Ocupabilitat

(Resolució de 22 de desembre del 2020)

Rosario Isabel Ferrer Cascales





[Carretera Sant Vicent del Raspeig s/n  
03871 Sant Vicent del Raspeig - Alacant  
 Tel. 35 711 7979 - Fax 14 062 5076](https://www.google.es/maps/@16.980222,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12066&trk=tyah&trkInfo=tarId%6M1540578261999%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)